ସେକନିଡାଜୋଲ  (ଇଂରାଜୀ ଭାଷାରେ ), ସୋଲୋସେକ ଏକ ବିକ୍ରୟ ନାମ, ହେଉଛି ଏକ ଅଣୁଜୀବରୋଧୀ ଔଷଧ ଯାହା ଜୀବାଣୁ ଭାଜିନୋସିସ ଏବଂ ଟ୍ରାଇକୋମାନାସ ଭାଜିନାଇଟିସ ଭଳି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯୋନୀପଥ ଇଷ୍ଟ ସଂକ୍ରମଣ, ମୁଣ୍ଡବିନ୍ଧା, ଅଇ, ତରଳ ଝାଡ଼ା ଏବଂ ପେଟ ଯନ୍ତ୍ରଣା ହୋଇପାରେ । ଗର୍ଭାବସ୍ଥାରେ ଓ ସ୍ତନ୍ୟପାନ ସମୟରେ ଏହି ଔଷଧ ଦେଲେ ପାର୍ଶ୍ୱ ପ୍ରତିକ୍ରିୟା ହୋଇପାରେ । ଏହା ଏକ ନାଇଟ୍ରୋଇମିଡାଜୋଲ ଯାହାର କାର୍ଯ୍ୟ ପ୍ରଣାଳୀ ସଂପୂର୍ଣ୍ଣ ସ୍ପଷ୍ଟ ନୁହେଁ । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସେକନିଡାଜୋଲକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ଗୋଟିଏ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୮୦ ଡଲାର ଥିଲା । କିଛି ଦଶନ୍ଧି ଧରି ଦୁନିଆର ଅନ୍ୟାନ୍ୟ ସ୍ଥାନରେ ଏହା ଉପଲବ୍ଧ ଅଛି ।